Laugardaginn 6. október var síðari áfangi Lagarfossvirkjunar formlega tekinn í notkun . Vígsluathöfnin hófst klukkan 15:00 og við það tækifæri lagði Hilmar Gunnlaugsson stjórnarformaður RARIK hornstein að virkjunninni . ÍAV hófu um miðjan apríl 2005 framkvæmdir við stækkun Lagarfossvirkjunar fyrir RARIK . Verkefnið fól í sér stækkun stöðvarhúss til norðurs , nýtt inntak norðan við það sem fyrir var og þrýstivatnsstokk á milli nýja inntaksins og stöðvarhúsviðbyggingar . Ennfremur rýmkun aðrennslisskurðar með tilheyrandi vatnsvarnarvirkjum og stíflugerð . Fyrri áfangi Lagarfossvirkjunar var tekinn í notkun árið 1975 , þá um 8 megavött að stærð . Með síðari áfanga árið 2007 er virkjunin orðin alls um 28 megavött .